Document ID: 31978R0686

ΚΑΝΟΝΙΣΜΟΣ (ΕΟΚ) αριθ. 686/78 ΤΗΣ ΕΠΙΤΡΟΠΗΣ της 6ης Απριλίου 1978 περί συμπληρωματικών διατάξεων σχετικών με την παροχή των επιστροφών κατά την εξαγωγή στον τομέα των προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2560/77 (2),
(1) ΕΕ αριθ. Ν 20 της 28.1.1976, σ. 1.
(2) ΕΕ αριθ. Ν 303 της 28.11.1977, σ. 1.
τον κανονισμό (ΕΟΚ) αριθ. 110/76 του Συμβουλίου της 19ης Ιανουαρίου 1976 περί καθορισμού γενικών κανόνων στον τομέα των προϊόντων αλιείας, σχετικά με την παροχή επιστροφών κατά την εξαγωγή και κριτηρίων για τον καθορισμό του ύψους τους (3), και ιδίως το άρθρο 7 παράγραφος 3,
(3) ΕΕ αριθ. Ν 20 της 28.1.1976, σ. 48.
Εκτιμώντας:
ότι διεπιστώθη ότι προϊόντα κοινοτικής καταγωγής καταψύχονται και/ή μεταποιούνται επί πλοίων υπό σημαία τρίτων χωρών και ότι, μετά την κατάψυξη ή τη μεταποίηση, τα προϊόντα αυτά εξάγονται
ότι οι οικονομικές προϋποθέσεις των ενεργειών αυτών είναι ανάλογες με εκείνες των ενεργειών που πραγματοποιούνται σε τρίτες χώρες όπου το κόστος παραγωγής είναι σαφώς κατώτερο εκείνου της Κοινότητος ότι, υπό τις προϋποθέσεις αυτές, η παροχή επιστροφών για κατεψυγμένα και/ή μεταποιημένα προϊόντα συνεπάγεται ένα αδικαιολόγητο οικονομικό πλεονέκτημα για τα προϊόντα αυτά
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Για την εφαρμογή του καθεστώτος επιστροφών κατά την εξαγωγή, τα προϊόντα αλιείας κοινοτικής καταγωγής, κατεψυγμένα και/ή μεταποιημένα επί πλοίων νηολογημένων ή εγγεγραμμένων σε τρίτες χώρες και φερόντων σημαία τρίτης χώρας, θεωρούνται ως προϊόντα μη κοινοτικής καταγωγής.
ρθρο 2
Ο παρών κανονισμός αρχίζει να ισχύει την 29η Απριλίου 1978.
Ο παρών κανονισμός εφαρμόζεται στις εξαγωγές για τις οποίες από την ημερομηνία αυτή έχουν πληρωθεί οι τελωνειακές διατυπώσεις εξαγωγής.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 6 Απριλίου 1978.

Labels: 17
5
8
3
6